《青衫》
宋代·郑克己

青衫著破禁中罗，楚泽吴江几度过。仕宦宛如杯水澹，朝廷空有故人多。

渔村疏竹明风旆，烟浦斜阳起暮歌。欲买田园归海上，此身无奈客愁何。

作者简介：郑克己，字仁叔。青田（今属浙江）人。孝宗淳熙间进士。十三年（一一八六），为黄岩令（《嘉定赤城志》卷一一）。仕至福建提刑司干官。事见《两宋名贤小集》卷一七○。今录诗十五首。